Nuut op die rak | Netwerk24
Is jy deel van die kermkoor oor "die toekoms van Afrikaans"? Doen eerder iets prakties en sinvols, soos om jou kind na 'n Afrikaanse skool te stuur en te sorg dat hulle in gr. 12 die vak Afrikaans (Huistaal) met vlieënde vaandels slaag.
Best Books se praktiese eksamenoefenboek Gee Afrikaans 'n kishou in die eksamen vorm deel van hul Eksamenhulpreeks, Daar is verskeie taaloefeninge, konsepvraestelle, wenke, praktiese idees en moderne voorbeelde waarby jong huistaalleerlinge aanklank sal vind en wat hulle sal help om beter te vaar in die eksamen.
Dié sagtebandgids is saamgestel deur Martlie Jordaan, 'n Afrikaans-Huistaalonderwyser en departementshoof van Afrikaans aan die Hoërskool Framesby in Port Elizabeth.